സോളാര് സിറ്റി പദ്ധതിക്ക് പഴയ ഗതി വരരുത് ഉത്തരേന്ത്യയിലെ താപവൈദ്യുതി നിലയങ്ങള് കല്ക്കരി പ്രതിസന്ധിയിലായതോടെ കേരളത്തിലും നിയന്ത്രണങ്ങള് വേണ്ടിവന്നിരിക്കുകയാണ്. പുറത്തുനിന്ന് വൈദ്യുതി വാങ്ങുന്നതിനുള്ള ദീര്ഘകാല കരാറില് ഏര്പ്പെട്ടിരുന്ന കെ.എസ്.ഇ.ബി ക്ക് ഓര്ക്കാപ്പുറത്താണ് ഇപ്പോഴത്തെ പ്രതിസന്ധി നേരിടേണ്ടിവന്നത്. ജലവൈദ്യുതി ഉത്പാദനം പരമാവധി വര്ദ്ധിപ്പിച്ച് പിടിച്ചുനില്ക്കാനാണ് നോക്കുന്നത്. ഈ പശ്ചാത്തലത്തിലാണ് പാരമ്ബര്യേതര ഉൗര്ജ്ജ സ്രോതസുകള് വികസിപ്പിക്കുന്നതിലുണ്ടായ അനാസ്ഥയും കെടുകാര്യസ്ഥതയും ബോദ്ധ്യപ്പെടുന്നത്. കെ.എസ്.ഇ.ബിയും അനര്ട്ടും തദ്ദേശ സ്ഥാപനങ്ങളുമായി സഹകരിച്ചുകൊണ്ട് നഗരങ്ങളില് സോളാര്സിറ്റി പദ്ധതി നടപ്പാക്കാന് ഒരുങ്ങുകയാണു സര്ക്കാര്. പദ്ധതി ആദ്യം നടപ്പാക്കാനുള്ള നഗരമായി തിരഞ്ഞെടുത്തിരിക്കുന്നത് തിരുവനന്തപുരമാണ്. കെ.എസ്.ഇ.ബി ഇതിനായുള്ള സമഗ്രപദ്ധതി തയ്യാറാക്കും. നിലവിലെ സ്മാര്ട്ട് സിറ്റി പദ്ധതിയുമായി ചേര്ന്നുകൊണ്ടായിരിക്കും പദ്ധതി പ്രാവര്ത്തികമാക്കുക. വൈദ്യുതി ആവശ്യത്തില് പത്തുശതമാനമെങ്കിലും സൗരൗര്ജ്ജം വഴി ലഭ്യമാക്കാനാവുന്ന നഗരങ്ങളെയാണ് സോളാര് സിറ്റി എന്ന് വിശേഷിപ്പിക്കുന്നത്. യു.ഡി.എഫ് സര്ക്കാരിന്റെ കാലത്തെ സോളാര് വിവാദം ഉണ്ടാകാതെയിരുന്നെങ്കില് കേരളം ഈ രംഗത്ത് അഭിമാനകരമായ പുരോഗതി ഇതിനകം നേടുമായിരുന്നു. പല സംസ്ഥാനങ്ങളും സോളാര് വൈദ്യുതി രംഗത്ത് വന് കുതിച്ചുചാട്ടം നടത്തിയിട്ടുണ്ട്. മദ്ധ്യപ്രദേശ്, തെലങ്കാന, ഗുജറാത്ത് തുടങ്ങിയ സംസ്ഥാനങ്ങള് ഗണ്യമായ നേട്ടമാണ് കൈവരിച്ചത്. മദ്ധ്യപ്രദേശില് ആയിരം മെഗാവാട്ടിന്റെ വമ്ബന് സോളാര് പ്ളാന്റുകള് പോലും സ്ഥാപിതമായിട്ടുണ്ട്. അനേകം ചെറിയ നിലയങ്ങളും ഇവിടങ്ങളില് ഉയര്ന്നുവന്നുകൊണ്ടിരിക്കുകയാണ്. ലക്ഷ്യത്തിന്റെ നേര്പകുതിക്കടുത്തെത്താനേ സാദ്ധ്യമായിട്ടുള്ളൂ. എന്നിരുന്നാലും ആവേശമുണര്ത്തുന്ന നിലയില് സോളാര് ഉൗര്ജ്ജമേഖല മുന്നോട്ടു പൊയ്ക്കൊണ്ടിരിക്കുകയാണെന്നു പറയാം. വര്ഷത്തില് അപൂര്വദിനങ്ങളൊഴികെ മറ്റെല്ലാ ദിവസവും സമൃദ്ധമായി സൂര്യപ്രകാശം ലഭിക്കാറുള്ള നമ്മുടെ സംസ്ഥാനത്ത് ഉത്തരേന്ത്യന് സംസ്ഥാനങ്ങളെ അപേക്ഷിച്ച് സോളാര് വൈദ്യുതി ഉത്പാദനത്തിന് അനന്ത സാദ്ധ്യതകളാണുള്ളത്. വീടുകള്ക്കും സ്ഥാപനങ്ങള്ക്കും സര്ക്കാര് മന്ദിരങ്ങള്ക്കും വിദ്യാഭ്യാസ സ്ഥാപനങ്ങള്ക്കുമെല്ലാം എളുപ്പം ആശ്രയിക്കാവുന്ന ഉൗര്ജ്ജോത്പാദന മേഖലയാണിത്. ഇതിനകം അനേകം സ്ഥാപനങ്ങളും വീടുകളും ഈ മാര്ഗം തിരഞ്ഞെടുത്തിട്ടുണ്ട്. ഇതില് ഏറ്റവുമാദ്യം പ്രശംസ നേടിയത് കൊച്ചി അന്താരാഷ്ട്ര വിമാനത്താവളമാണ്. വിമാനത്താവളത്തിലെ മുഴുവന് വൈദ്യുതി ആവശ്യങ്ങളും ഇപ്പോള് സോളാര് വഴിയാണു നിര്വഹിക്കുന്നത്. ധാരാളം വൈദ്യുതി മിച്ചവും വരുന്നു. അത് കെ.എസ്.ഇ.ബിക്ക് വില്ക്കുകയാണു ചെയ്യുന്നത്. സിയാലിന്റെ വിജയഗാഥ അനുഭവമാക്കി അനവധി സ്ഥാപനങ്ങള് മുന്നോട്ടുവന്നിട്ടുണ്ട്. സ്ഥാപിക്കാനുള്ള ചെലവ് അല്പം കൂടുതലാണെങ്കിലും കാലാന്തരത്തില് വന് ലാഭം ഉറപ്പുതരുന്നതാണ് സോളാര് വൈദ്യുതി. തലസ്ഥാനത്ത് സോളാര്സിറ്റി പദ്ധതി നടപ്പാക്കുമ്ബോള് അതിനു കീഴില് പെടുത്താവുന്ന വളരെയധികം സര്ക്കാര് സ്ഥാപനങ്ങള് തന്നെയുണ്ട്. ഇവയ്ക്കു പുറമെ അനവധി കലാലയങ്ങളും വന്കിട ആശുപത്രികളും സ്കൂളുകളും വിമാനത്താവളവുമൊക്കെ സോളാര് വൈദ്യുതിയിലേക്കു മാറ്റാനാകുന്നവയാണ്. ഒപ്പം തന്നെ പുതിയ ഗൃഹനിര്മ്മാണത്തിനുള്ള അനുമതി നല്കുമ്ബോള് സോളാര് നിബന്ധന നിര്ബന്ധമാക്കാവുന്നതാണ്. പഴയ മഴക്കുഴി നിബന്ധന പോലെ ഇടയ്ക്കുവച്ച് ഉപേക്ഷിക്കരുതെന്നു മാത്രം.